《谢傅参议彦济惠笋用山谷韵》
宋代·黄公度

北方九月霜，宾盘无生菜。
岭南信地暖，穷冬竹萌卖。
君念庾郎贫，茧栗供庖宰。
中有岁寒姿，真时久不坏。
前身渭川侯，千亩偿宿债。
珍可配天花，贱不数石芥。
早薤与晚菘，奴仆望宾介。
文园酒渴馀，想不厌姑嘬。
预恐吹作竹，明日东风噫。
急须驱儿童，倾筐携采采。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。